Criterii estetice şi judecăţi estetice Judecăţile estetice necesită un exerciţiu al gustului, al perceptivităţii şi sensibilităţii, al discriminării estetice sau aprecierii artistice Diferite modalităţi de expresie considerate artistice sunt întrebuinţate estetic în contexte de aplicare a exerciţiului critic În întrebuinţarea termenilor estetici facem apel atât la metafore, cât şi la expresii folosite în viaţa cotidiană Calităţile estetice sunt exprimate (formulate) în termeni estetici prin intermediul unei abilităţi de a observa, a înţelege şi a explica lucrările de artă Conectarea valorii artei cu plăcerea (pleasure) sau bucuria de a trăi arta (enjoyment), ţine de aprecierea modalităţii plăcute sau agreabile de raportare la artă Agreabilitatea ar ţine de modul de manifestare al sentimentelor noastre Preferinţele estetice sunt expresii ale gustului observatorului, ceea ce ar confirma varietatea opiniilor despre artă În pofida varietăţii gusturilor se poate aduce în discuţie chestiunea unui anumit „standard al gustului” (David Hume) Gustul estetic nu poate fi doar o chestiune pur subiectivă, ci poate reclama consimţământul universal În puls, acesta ar putea fi produsul unui joc liber al imaginaţiei (Immanuel Kant) Aprecierea unei lucrări de artă solicită, însă, activarea imaginaţiei creatoare a observatorului, astfel încât mintea artistului şi mintea publicului să fie angajate reciproc în activitatea de creaţie (Hans Georg Gadamer) Gustul presupune capacitatea de a discrimina între diferiţi itemi David Hume vorbeşte despre două înţelesuri ale „gustului”: respectiv un gust „corporal”, „literar” (care ar ţine de simţul gurii) şi un gust „mental”, „metaforic” (care ar ţine de o anumită capacitate mentală de a resimţi plăcerea) În eseul său Despre standardul gustului (Of the Standard of Taste), Hume defineşte gustul drept „capacitatea de a detecta toate ingredientele dintr-o compoziţie” Ilustrând această viziune despre „delicateţea gustului”, Hume relatează un episod din romanul Don Quijote a lui Miguel de Cervantes Doi dintre degustătorii lui Sancho fuseseră chemaţi să îşi exprime opinia cu privire la vinul dintr-un butoi, despre a cărui excelenţă se spunea că ar fi fost dată de „vechimea” sa Primul dintre degustători sesizează în vin un uşor gust de piele, al doilea susţine că vinul ar avea un uşor gust de fier, ambii fiind ridiculizaţi pentru judecata lor Însă la golirea butoiului se descoperă o cheie veche cu o legătură de piele Delicateţea gustului ar consta în capacitatea de identificare a calităţilor unui obiect care ar duce la resimţirea unei plăceri Însă plăcerea e resimţitîă doar în experienţa unor degustători calificaţi Gustul poate fi testat atât într-o relaţie interpersonală, cât şi la nivel intrapersonal În acest ultim caz se poate vorbi despre eventuale schimbări de genul îmbunătăţirii ori deteriorării gustului personal Luând o poziţie sceptică faţă de posibilitatea ca, de pildă, frumosul să fie o proprietate obiectivă, David Hume susţine că am avea de-a face cu o diversitate şi o contradicţie a judecăţilor de gust în funcţie de indivizi, regiuni, epoci, generaţii sau vârste Asemănarea viziunii sau gustului ar putea duce la înfiinţarea unei „comunităţi de sentiment” Aprecierea estetică nu e un caz de identificare a calităţilor unei lucrări de artă, cât un caz de atribuire, respectiv de exprimare a unei valori Fiind un fapt psihologic, influenţat de un input fiziologic, gustul poate fi educat, în cazul în care există dispoziţia pentru a învăţa În exercitarea judecăţii estetice se poate face apel la criteriile estetice „Criteriul” vine de la grecescul krinein care însemnă a distinge şi a judeca, respectiv operarea unei distincţii în funcţie de anumite principii, valori, norme sau convenţii de referinţă Distincţia dintre evaluarea estetică şi evaluarea critică se face la nivelul diferenţei dintre aprecierea (de pildă, a intensităţii, unităţii ori coerenţei) experienţei estetice, aplicând „criterii de calitate sau de excelenţă”, şi judecarea funcţionării (sociale, politice, culturale a) unei lucrări de artă, aplicând criterii de pertinenţă, adecvare sau eficienţă critică Dincolo de această distincţie, care pare să se dizolve într-un act critic de fuziune, rămâne doar disputa între diferiţii susţinători ai restaurării vechilor criterii – care au stat la baza canoanelor artei antice, a Evului Mediu, a Renaşterii ori a Neoclasicismului (armonia, ordinea, simetria, proporţia, numărul de aur, altele) – şi susţinătorii creării unor criterii noi, care în condiţiile manifestărilor artistice contemporane aflate mereu într-un proces de schimbare, ar solicita atît identificarea (mai curând ideologică a) unor criterii de stabilire a criteriilor, cât şi discriminarea „mediilor de exercitare” şi a „comunităţilor de interpretare” ale lucrărilor „de artă” puse în discuţie Obiectul criticii nu e constituit doar din aprecierea calităţilor formale şi interpretarea semnificaţiilor conţinutului unei lucrări de artă, ci şi din identificarea contextului psihologic, istoric şi cultural al producerii lucrării, respectiv din evaluarea a trei tipuri de condiţii: condiţia artistului, a operei şi a publicului În evaluarea condiţiei artistului intervin modalităţi de apreciere a aplicării atât a cunoaşterii discursive (de concepere şi articulare a mesajului), cât şi a cunoaşterii tehnice (de manipulare şi executare a lucrării propriu-zise) Condiţiile de exercitare a creativităţii sunt explicate în funcţie de aprecierea relaţiilor dintre aptitudine, talent şi „geniu” puse în legătură directă cu viziunea şi misiunea artistului Din perspectiva înţelegerii artei ca practică culturală, pot fi supuse evaluării nu doar modalităţile de producţie, promovare, expunere, proiectare, performare ori interacţionare ale lucrării de artă, ci şi modalităţile de comunicare critică care ar sugera o regândire a poziţionării artistului în societate În ceea ce priveşte aprecierea condiţiei operei, s-ar putea lua în considerare raportul estetic dintre autonomia şi heteronomia artei, ca situare ideologică a întrebuinţării artei drept pretext al descrierii comportamentelor specifice unor comunităţi constituite profesional (cum ar fi, de pildă, comunităţile academice) ori pur şi simplu cultural (cum ar fi membrii cotizanţi ai unei instituţii de gen kunstverein) Evaluarea statutului autonom sau heteronom al condiţiei operei determină abordarea sa critică din perspectiva înţelegerii artei ca limbaj întrebuinţat într-un anumit stil pentru a oferi diferitele sensuri şi semnificaţii ale operei ca mesaj (cod) sau ca trăire (experienţă) Întrebuinţarea limbajului artistic ţine de aplicarea unui cod de comportament artistic manifestat în istoria artei ca imitare, expresivitate, formalizare şi instrumentalizare Evaluarea condiţiei publicului ridică problema receptării estetice a artei din perspectiva contextualizării, analizei şi a comunicării mesajului (codului) sau trăirii (experienţei) estetice Publicul devine nu doar destinatarul pasiv-contemplativ al operei, ci şi interpretul activ-participativ al ei Dincolo de distincţiile dintre diferitele tipuri de publicuri (aleatoriu, naiv şi specializat), punerea în discuţie a celui din urmă ar putea clarifica funcţionalitatea criteriilor estetice Un anumit cod cultural şi de comportament al publicului îl determină pe acesta să ţină cont în aprecierea sa atât de contextul producerii lucrării de artă, cât şi de contextul prezentării sale În funcţie de acesta, apoi, se poate trece la analiza interpretativă (a înţelegerii, explicării şi aplicării sensurilor şi semnificaţiilor mesajelor şi experienţelor artistice şi estetice), la analiza semiotică (a evaluării sintactice, semantice şi pragmatice) şi la analiza culturală (în abordarea sa extensivă istorică, socială, politică, economică, tehnologică ori chiar ecologică) a lucrării de artă În fine, într-un ultim pas al receptării artei se pune în discuţie comunicarea formală sau creativă a codurilor şi experienţelor artistice, prin diferite alte mijloace şi în diferite alte sfere de activitate umană Funcţiile şi statutul criticii s-au modificat în relaţie cu evoluţia şi memoria istorică a artei Influenţată de critica literară, critica de artă a început să se dezvolte ca formă de expresie culturală încă din secolul al XVIII-lea, însă oarecum independent de reflecţiile esteticii filosofice ale vremii Cu timpul însă, multe dintre concepţiile criticii de artă (cu o abordare mai liberă şi literară) au ajuns să fuzioneze cu concepţii ale criticii estetice (cu o abordare mai strictă şi filosofică), determinând chiar formarea unei „credinţe” a esteticii contemporane potrivit căreia estetica s-ar dizolva în critica de artă Deşi nu a existat o comunicare directă între filosofii esteticieni şi literaţii critici de artă, cu toate acestea au existat elemente similare de abordare a evaluării critice a lucrărilor de artă De pildă, dacă în estetica filosofică a lui Kant, judecata critică era determinată de activarea gustului, în jocul liber al imaginaţiei, în funcţie de calitatea estetică a frumosului sau a sublimului, în critica de artă a lui Baudellaire aprecierea critică este direct influenţată de exercitarea facultăţii imaginative, înţeleasă ca facultate poetică a receptării artei Astfel, subiectivizarea kantiană a actului critic se regăseşte în critica parţială, pasională şi politică a lui Baudellaire Mai târziu, însă, odată cu auto-afirmarea romantică a suveranităţii artistului, căutarea sensului înlocuieşte aprecierea frumosului Dacă în estetica secolului al XVIII-lea, unde s-a ajuns să se speculeze apariţia unui nou spaţiu public, se punea accent pe o perspectivă egalitaristă şi democratică în exercitarea actului critic, începând cu secolul al XIX-lea, se pune mai mult accent pe o profesionalizare a verdictului critic Astfel, începe să se dezvolte un gen de critică instruită (cum ar fi, de pildă, critica structuralistă) în paralel cu genul de critică subiectivă (de felul criticii impresioniste) Începând cu cea de-a doua jumătate a secolului al XX-lea, însă, pretenţiile evaluative ale esteticii sunt suplinite de o abordare descriptivistă şi interpretativă Dacă descriptivismul este văzut ca fiind mai dominant în abordarea istoricilor de artă, evaluarea interpretativă e asociată mai curând cu practica criticului de artă Însă nu se poate vorbi despre descrieri lipsite de o minimală evaluare interpretativă ori despre evaluări care să nu aibă un minim caracter descriptiv Aplicarea unei judecăţi critice asupra unei opere de artă presupune identificarea elementelor care solicită construirea argumentului, stabilirea unei situaţii de comunicare şi a unui public intenţional şi justificarea abordării pe baza unor motive credibile şi convingătoare Diferiţi esteticieni care apelează la aparatul criticii de artă aplică criterii diferite care normativizează sau relativizează actul critic De pildă, în evaluarea unei lucrări de artă s-ar putea face o distincţie între descrierea proprietăţilor obiective şi aprecierea calităţilor estetice ale sale, ceea ce ar putea implica o abordare oarecum normativă bazată pe condiţii de interpelare convenţionale Se vorbeşte, însă, din ce în ce mai mult de aplicarea unui criteriu al „democraţiei culturale”, care ar justifica o perspectivă „pluralistă” şi „relativistă” asupra demersului esteticii de a încerca să explice intuitiv ori argumentativ acţiunea, creaţia şi receptarea artistică În acest context, formarea şi exercitarea activităţilor (în special de promovare ale) „comunităţilor de gust” (cunoscute şi sub numele de „comunităţi interpretative”) devine un simptom al înţelegerii situaţiei culturale actuale 